text: [{"text_idx": "#000001", "text": "Giingong sobra ug dili makiangayon ang P1.00 matag text message nga gisingil sa mga telecommunications company busa gitibguha ni Senadora Imee Marcos nga paubsan kini sa usa ka sentimo."}, {"text_idx": "#000002", "text": "Sa iyang gisang-at nga Senate Resolution No. 7, giawhag sa senadora sa Department of Information and Communications and Technology nga manduan ang National Telecommunications Commission nga kuhaan ang kantidad sa text message ug adunay \u201cstrict price ceiling for text messaging services.\u201d"}]